31999D0461
L 180/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 юни 1999 година
за публикуване на списъка на пътнически кораби от клас А и клас Б, нотифициран от Гърция в съответствие с Директива 98/18/ЕО на Съвета, за които може да се прилага дерогацията по член 6, параграф 3, буква ж)
(нотифицирано под номер C(1999) 1712)
(текст от значение за ЕИП)
(1999/461/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/18/ЕО на Съвета от 17 март 1998 г. относно правилата за безопасност и стандартите за пътнически кораби (1), и по-специално член 6, параграф 3, буква ж) от нея,
като има предвид, че Гърция е предоставила на Комисията списъка на съществуващите пътнически кораби от клас А и клас Б, които отговарят на условията за прилагане на дерогацията по член 6, параграф 3, буква ж) от Директива 98/18/ЕО,
ПРИЕ НАСТОЯЩОТО РЕШЕНИЕ:
Член 1
Съществуващите пътнически кораби от клас А и клас Б, които плават изключително по вътрешни маршрути между пристанища, намиращи се в Гърция, за които може да бъде приложена дерогацията по член 6, параграф 3, буква ж), са посочени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 юни 1999 година.